***3. számú melléklet***

**PÁLYÁZAT ÉRTÉKELÉSI SZEMPONTJAI**

Pilisszentlászló Község Önkormányzatának tulajdonában lévő, **363 hrsz alatt felvett, természetben Szabadság tér 1. szám alatt található összesen 36 m2 alapterületű helyiségre (továbbiakban: bérlemény)** bérbevételére szóló pályázat értékelésénél az összességében legelőnyösebb ajánlat nyer az alábbiak szerint:

Értékelési szempontok:

1. Bérleti díj értékelése:

Havi nettó bérleti díj összege Ft **súlyszám: 2**

Kizárólag pozitív egész számban kifejezett értékek ajánlhatók. A nulla, a törtszámban kifejezett, a negatív előjelű megajánlások az ajánlat érvénytelenségét eredményezik.

Értékelés: a többi pályázat azonos ajánlati elemeinek összehasonlításán alapuló egyenes arányosítás az alábbi képlet szerint:

P= (Avizsgált /Alegjobb) \* 10

A fenti képlet esetében:
P: a vizsgált ajánlati elem adott szempontra vonatkozó pontszáma
Alegjobb: a legmagasabb összegű megajánlott bérleti díj
Avizsgált: a vizsgált megajánlott bérleti díj

1. Hasznosítási koncepció értékelése, **súlyszám 1:**

A pályázatnak tartalmaznia kell a „**Hasznosítási koncepciót”**, amely ismerteti a pályázó üzleti elképzelését, valamint bemutatja a bérelt terület hasznosítására vonatkozó elképzelését.

Értékelési szempontok:

* szolgáltatás szükségessége, színvonala, sokrétűsége, illeszkedés a település jellegéhez: 0-8 pont
* épület felújítása: 0-2 pont

A maximálisan adható pontszám összesen 10 pont.

Kiíró az alkalmazott fenti értékelési szempontokra kiosztja a pontszámokat (szempontonként 0-10 között). A kapott pontok két tizedesjegy pontosságig kerülnek kiszámításra. A pontszámok felszorzásra kerülnek a szemponthoz tartozó súlyszámmal. A súlyszámmal alkotott szorzatok ajánlattevőnként összeadásra kerülnek. A legmagasabb összesített pontszámot elérő ajánlattevő lesz a nyertes. Egyenlő pontszám esetén a magasabb megajánlott bérleti díj dönt, ha a bérleti díj megajánlások is azonosak, akkor a legmagasabb felújítási összeg, ha ez is azonos, akkor a Munkacsoport előtti sorsolás dönti el a pályázat eredményét.

A Bérleti díj rész-pontszámok a **2022. október 18-án 10:00 órakor megtartott licittárgyalást** követően kerülnek kiszámításra.